cyanic-selkie/wikianc huggingface dataset:
Podvigailova
Podvigailova ir ciems Bērziņu pagastā, Dagdas novadā. Atrodas 312 km attālumā no Rīgas.
Rišonlecijona
Sākotne
Finansiāli šis plāns ātri izgāzās. Smilšainā un sausā vieta lauksaimniecībai bija izraudzīta neveiksmīgi, par saviem līdzekļiem neizdevās pat izrakt aku, lai tiktu līdz šai rajonā grūti pieejamajiem gruntsūdeņiem 20—25 metru dziļumā, un nācās lūgt palīdzību ebreju kolonizācijas atbalstītājam Edmonam de Rotšildam. Jau nākamajā gadā Levontinam nācās pārdot savu daļu Rotšildam un atgriezties Krievijā. Jūdaļevičs palika un, būdams liberālāks par citiem vadītājiem, paaicināja palīgos jaunatnes organizāciju "Bilu" — ebreju studentu grupu no Harkivas. Kopā ar viņiem par Rotšilda līdzekļiem un ar viņa nolīgtiem speciālistiem izdevās stabilizēt ekonomiku, noorganizēt vietējai augsnei piemērotu lauksaimniecību un sākt vīna ražošanu; šī ražotne "Karmel Mizrahi" turpina darboties arī tagad. Pēc trīs gadiem Rotšilda kantora kontrolē ciemats bija daudzmaz stabilizējies, un 1885. gadā tā gadadienas svētkos pirmoreiz tika pacelts toreiz vēl oficiāli neatzītais nākamais Izraēlas karogs. 1886. gadā Rišonlecijonā bija ap 300 iedzīvotāju, pilsētā tika nodibināta pirmā skola Palestīnā pēc vairāk nekā tūkstoš gadu pārtraukuma ar apmācību ivritā. Starp tās skolotājiem bija Eliezers Ben-Jehuda, viena no galvenajām personībām ivrita atdzimšanā. 1887. gadā īslaicīgi pilsētā dzīvojušā dzejnieka Naftali Imbera dzejoli vietējais vīntirgotājs un mūziķis Šmuels Koens, adaptējot moldāvu tautasdziesmas Carcul cu Boi mūziku, pārvērta par dziesmu "Hatikva", kuru 2004. gadā saīsinātā variantā oficiāli pieņēma kā Izraēlas himnu. 1898. gadā pilsētā tika atvērts vēsturē pirmais ebreju bērnudārzs, kā arī parādījās elektrība un ūdenstornis.
Mūsdienu Izraēlā
2016. gadā Izraēlas valdība apstiprināja pilsētas paplašināšanu smilšu kāpās uz rietumiem, t.i. jūras virzienā, no pilsētas, kur tiks būvēts viens no lielākajiem komerciālās un dzīvojamās apbūves projektiem Centrālajā apgabalā. Arī rūpniecisko zonu pilsētas rietumu daļā tika plānots gandrīz divkāršot.
Izglītība un kultūra
Pilsētā ir 23 sākumskolas, 9 pamatskolas un 12 vidusskolas, kā arī Rišonlecijonas Vadības koledža ar ap 10 000 studentiem 2008. gadā. Ir kultūras centrs ar trīs teātriem, starptautiskas godalgas izpelnījies simfoniskais orķestris.
Sports
Pilsētā ir divas rokasbumbas komandas, kas spēlē valsts augstākajā līgā, no 63 sezonām tās uz 2019. gadu bija izcīnījušas vairāk kā pusi Izraēlas čempionu titulu: 18 reizes "Hapoel" un 14 — "Maccabi". Sasniegumi ir arī 1939. gadā dibinātajam šaha klubam. Citos sporta veidos pilsētas komandām nav bijis ilglaicīgu panākumu.
Boče
Boče (en IPA: /ˈbɒtʃə/) (latviski nosaukums tiek atveidots arī kā boccia, boccio, bočija, bočia, bočio, bokio, bokia) ir bumbu ripināšanas sporta spēle, kas izveidota uz boči (En) spēles pamata, pielāgojot tās noteikumus cilvēkiem ar kustību traucējumiem. Tā ir radnieciska boulingam un petankam, kas tāpat radušies, attīstot antīkajos laikos spēlētas spēles. Oriģināli spēle tika izstrādāta cilvēkiem ar cerebrālo trieku, bet pašlaik to spēlē arī cilvēki ar citām motoriku ietekmējošām slimībām. 1984. gadā tā kļuva par Paralimpisko sporta veidu un 2017. gadā to pārvaldošajā Bočes starptautiskajā sporta federācijā sastāvēja 60 valstu federācijas. Boče kopā ar golbolu ir viens no diviem paralimpiskajiem sporta veidiem, kura analoga nav Olimpisko spēļu programmā.
Wild Detroit Gang
Vēsture
2017. gada beigās grupa paziņoja par savas darbības apturēšanu un jau 2019. gada 27. jūlijā izsludināja koncertu Ludzā, Klaidoņu dienās 2019, kuras sastāvā solo ģitārista lomu ieņēma Ritvars Šreibers un basista lomu - Kristaps Ezeriņš.
Cryptocephalus
Izplatīšanās
Latvijā ir sastopamas 37 sugas:
Arnolds Indriksons
Dzīvesgājums
Darbojās Rīgas 2. riteņbraucēju klubā, LSB. Piedalījās Stokholmā, kur startēja 1500 m distancē, nav pārvarējis priekšskrējiena kārtu, rezultāts nav ticis fiksēts. 1912. gadā izcīnījis 2. vietu Krievijas čempionātā 400 m distancē (57,0 s).
Aurēlija Anužīte-Lauciņa
1992. gadā filmas "De Granšānu ģimenes noslēpumi" filmēšanas laukumā iepazinusies ar aktieri Ivaru Kalniņu. Pēc filmas iznākšanas viņi apprecējās. 1994. gadā viņiem piedzima dēls Mikus. 1999. gadā viņu laulība tika izšķirta. No 2005. gada vīrs ir uzņēmējs Andris Lauciņš un viņu laulībā dzimuši 5 bērni.
Dzērve
Uzvedība
Dzērves ārpus vairošanās sezonas ir ļoti sabiedriski putni. Tās pulcējas lielos migrācijas baros, kuros ir vairāk kā 400 īpatņi. Pārlidojuma laikā atpūtas un barošanās vietās var sapulcēties vairāki tūkstoši dzērvju. Tomēr dzērvju baram nav noturīga struktūra. Dzērves drīzāk pulcējas tādēļ, ka barā tās ir lielākā drošībā. Migrāciju uz dienvidiem pirmie uzsāk jaunie putni un neligzdojošie pieaugušie putni (iespējams, ka pārējos aizkavē spalvu nomaiņa). Lidojumā un riesta laikā dzērve mēdz izdot skaļu, trompetes skaņas atgādinošu saucienu.
Liesma (Ābeļu pagasts)
Apdzīvotā vieta atrodas Pelītes upes kreisajā krastā uz dienvidrietumiem no Radžu ūdenskrātuves.
Podži
Podži ir ciems Kalniešu pagastā, Krāslavas novadā. Atrodas 278 km attālumā no Rīgas.
Partek
Paplašināšanās
1978. gadā Pargas Kalk Ab tika pārdēvēts par Oy Partek Ab. 1980. gadu sākumā Partek izveidoja kopuzņēmumu ar Zviedrijas Euroc Mineral AB, iegūstot Ziemeļvalstīs lielākās kaļķakmens iegulas Gotlandē. Vēl viens kopuzņēmums tika dibināts ar Šveices Plüss-Staufer un Somijas Ruskealan Marmori. ASV tika nopirkts izolācijas materiālu uzņēmums Holmes Insulation. 1985. gadā tika iegādāti: Zviedrijas iekraušanas tehnikas ražotāju Hydrauliska Industri AB (Hiab), kas pirms gada bija nopircis Zviedrijas baļķu iekrāvēju ražotāju Jonsered Cranes. 1988. gadā tika nopirkts Somijas meža hidromanipulatoru ražotājs Loglift.
1980. gados tika iegādāts Zviedrijas izolācijas materiālu ražotājs Rockwool AB. 1988. gadā tika nopirkts Ruskealan Marmori, 1990. gadā nopirkts Euroc Mineral.
Sisu iegāde
1997. gadā Partek ieguva vairākumu holdinga sabiedrībā Oy Sisu Ab, līdz ar ko ieguva smago automašīnu ražotāju Oy Sisu Auto Ab, kā arī Valmet nodaļas: traktoru ražotāju Valtra, meža mašīnu biznesu un kravu risinājumu biznesu. Tika iegādāta kravu risinājumu uzņēmums Kalmar Industries AB, kuru apvienoja ar Sisu Terminal Systems. Uzņēmuma nosaukums mainīts uz Partek Oyj, un operācijas tika sadalītas trīs nozarēs: kravu risinājumi, lauksaimniecības un mežu tehnika un minerāli.
Sitamie instrumenti
Sitamie instrumenti visbiežāk tiek iedalīti divās grupās: sitamie instrumenti ar noteiktu skaņas augstumu un sitamie instrumenti ar nenoteiktu skaņas augstumu.
Tapas lidlauks
Tapas lidlauks (et) bija padomju militārais lidlauks Igaunijas pilsētas Tapas dienvidu pievārtē.
Formula regiminis un Kurzemes statūti
Kurzemes statūti
Kurzemes statūti kodificē procesuālās (§ 1—49), civiltiesiskās (§ 50—205) un krimināltiesiskās (§ 206—228) normas, ttātad visplašāk aprakstītas muižnieku civiltiesības, bet pieticīgāk krimināltiesības. Visumā Kurzemes statūtu autori turējās pie Piltenes statūtiem, bet recipēja arī ģermāņu, poļu, kanonisko un romiešu tiesību mācības. Tas padarīja ļaunāku zemnieku tiesisko stāvokli, jo dzimtļaudis sāka pielīdzināt Senās Romas impērijas vergiem. Ja Livonijas konfederācijas laikā vienīgi dreļļus sauca par homines proprii ("cilvēkiem-lietām").
Laktozes nepanesība
Iedalījums
Atkarībā no tā, vai laktozes nepanesība ir iedzimta vai iegūta dzīves laikā, to iedala primārajā un sekundārajā laktāzes trūkumā. Primārais laktāzes trūkums var parādīties jau zīdaiņiem, savukārt sekundārais laktāzes trūkums var rasties arī pieaugušā vecumā kādu zarnu slimību laikā, piemēram, glutēna enteropātijas slimniekiem vai pēc kuņģa operācijām. Šo slimības simptomiem pierimstot, parasti mazinās arī sekundārais laktāzes trūkums.
Danijs Blinds
Pēc spēlētāja karjeras beigām kļuvis par treneri. Vadījis Ajax komandu, kā arī Nīderlandes futbola izlasi.
Ālupi ezers
Ālupi ezers (et) ir ezers Igaunijas dienvidaustrumos, Kanepi pagastā. Iztece pa Alopi strautu uz Korastes ezeru un tālāk uz Vehandu upi. Krasti klāti jauktajiem mežiem. Ezera ūdens dzidrība apmēram 2 metri.
Maksims Kožokaru
Maksims Kožokaru (ro; dzimis ) ir Moldovas futbolists, pussargs, Moldovas futbola izlases dalībnieks. Kopš 2019. gada spēlē Moldovas kluba Tiraspoles "Sheriff" sastāvā.
Kalnu slēpošana 2022. gada ziemas olimpiskajās spēlēs — slaloms vīriešiem
Slaloms vīriešiem bija viena no 11 disciplīnām kalnu slēpošanā 2022. gada ziemas olimpiskajās spēlēs. Sacensības notika Ledus upes slēpošanas trasē, Nacionālajā kalnu slēpošanas centrā, Pekinā, 2022. gada 16. februārī. Sacensībās kopā startēja 89 sportisti no 61 valsts.
Poļu—padomju karš
Padomju ofensīva: 1918. gada decembris — 1919. gada marts
Pēc Vācijas Novembra revolūcijas Padomju Rietumu armija 1918. gada 17. novembrī sāka vācu karaspēka atstāto teritoriju ieņemšanu un 10. decembrī ieņēma Minsku. Pēc Minskas zaudēšanas Baltkrievijas Tautas Republikas valdība sākotnēji atkāpās uz Grodņu un tad uz Kauņu, kur koordinēja baltkrievu cīņas pret boļševikiem un poļiem. Savukārt Lietuvas un Baltkrievijas poļi nodibināja "Austrumu nomaļu aizsardzības komiteju" un lūdza Polijas armijas palīdzību. Pilsudskis 7. decembrī iekļāva šīs komitejas organizētās bruņotās vienības Polijas armijas sastāvā. Vācu karaspēks atstāja arī Ukrainu, hetmaņa Skoropadska vara tika gāzta un 1918. gada 14. decembrī varu atkal pārņēma Ukrainas Tautas Republikas valdība jeb "direktorija" ar Simonu Petļuru priekšgalā.
Padomju otrā ofensīva: 1920. gada maijs — augusts
1920. gada 12. jūlijā Krievija parakstīja miera līgumu ar Lietuvu, bet 11. augustā ar Latviju. 1920. gada 31. jūlijā no jauna izveidoja Baltkrievijas Sociālistisko Padomju Republiku, 10. augustā sākās Sarkanās armijas uzbrukums Varšavai, kuru poļiem izdevās apturēt.
Miera līgums
Neraugoties uz pamiera nosacījumiem, ģenerālis Staņislavs Bulaks-Balahovičs izveidoja Baltkrievijas Tautas republikas armijas atsevišķo vienību (Отдельный отряд войск Белорусской Народной Республики). 14. novembrī viņš sevi pasludināja par Baltkrievijas tautas armijas atamanu, bet jau novembra vidū kaujās pret Sarkano armiju šī karaspēka vienība kaujās pie Moziras cieta smagu sakāvi, atkāpās uz Polijas karaspēka kontrolē esošo Baltkrievijas daļu un 5. decembrī tika izformēta un internēta.
Kleons
Kleons (miris 422. gadā p.m.ē.) bija pret aristokrātiju noskaņots Atēnu politiķis un stratēgs Peloponēsas kara laikā. Cēlies no zemas izcelsmes, tomēr bagātas, ģimenes. Karjeras sākumā vērsies pret Periklu. Kritis Antipoles kaujā. Kritizēts Aristofāna un Tukidīda darbos kā populists (demagogs).
Hertogenbosa
Hertogenbosa ir pilsēta Nīderlandē. Ziemeļbrabantes provinces administratīvais centrs. Pilsēta atrodas aptuveni 80 km uz dienvidiem no Amsterdamas. 2022. gadā pilsētā dzīvoja 157486 tūkstoši iedzīvotāju. Pēc šī rādītāja tā ir ceturtā lielākā pilsēta Ziemeļbrabantē aiz Eindhovenas, Tilburgas un Bredas.
Arvīds Ozols-Bernē
1910. gada Krievijas čempionātā Rīgā izcīnījis uzvaru diska mešanā (31,05 m), divas reizes bijis vicečempions lodes grūšanā (1910, 1911).
Trambo
Filmas pirmizrāde norisinājās Starptautiskajā Toronto kinofestivālā, bet ASV kinoteātros to demonstrēt sāka. Kopumā filma saņēma pārsvarā pozitīvas atsauksmes, bet galvenās lomas atveidotājs Braians Krenstons tika nominēts vairākām kino nozares balvām, tajā skaitā arī Amerikas Kinoakadēmijas balvai nominācijā "Labākais aktieris galvenajā lomā", tomēr filma arī tika kritizēta par vēsturiskām neprecizitātēm un personu un notikumu neprecīzu atveidi.
Oskars Piastri
Oskars Piastri (Oscar Piastri; dzimis Melburnā) ir Austrālijas autosportists, kurš 2023. gada sezonā piedalās Formula 1 sacīkstēs, pārstāvot McLaren komandu.
Ziloņroņi
Kopīgās īpašības
Ziemeļu ziloņronis ir mazāks nekā dienvidu ziloņronis, bet tēviņa snuķis lielāks. Arī mātītēm, lai arī nav snuķa, ir garāks purns nekā dienvidu ziloņroņa mātītēm. Dienvidu ziloņroņa tēviņš parasti ir apmēram 5 m garš un sver 3000 kg, lielākie īpatņi sasniedz 6 m garumu un sver līdz 4000 kg. Mātīte ir apmēram 3 m gara un sver ap 900 kg. Ziemeļu ziloņroņa tēviņa ķermeņa garums 4,3—4,8 m, lielākie īpatņi sver 2500 kg.
Toksikoloģija
Vēsture
Viduslaikos toksikoloģija īpaši attīstījās Itālijā, tur tika izgatavoti dažādi toksiski savienojumi, t.s., toksiski kosmētiskie līdzekļi u.c., lai atbrīvotos no ienaidniekiem. No 16. gadsimta līdz pat mūsu dienām nav aizmirsta Paracelsa koncepcijas toksikoloģijā. Viņš pauda viedokli, ka ārstēšanai jāizmanto nevis pretējas vielas, kā tajā laikā uzskatīja, bet līdzīgas vielas, un galvenais ļoti svarīga ir vielas deva. Deva ir pamats gan toksikoloģijā, gan medicīnā. Paracelsa idejas atzina tikai pēc viņa nāves 1541. gadā.
Nozares
Klīniskā toksikoloģija pēta zāļu vielu toksiskās īpašības un izvērtē drošas lietošanas nosacījumus. Katru gadu tiek sintezētas līdz 10'000 jaunas vielas, ar kurām tiek veikti gan dažāda veida farmakoloģiskie, gan toksikoloģiskie pētījumi, tā sauktie, pirmsklīniskie pētījumi. Pēc pētījumu pirmā etapa paliek vairs tikai apmēram 100 vielas, ar kurām tālāk veic klīniskās pārbaudēs. Rezultātā medicīnas praksē katru gadu tiek ieviestas (un gūst pielietojumu) apmēram 2 līdz 5 vielas no visa milzīgā sintezēto ķīmisko vielu klāsta.
Jura Mātera iela
Jura Mātera iela var būt:
Kira Grīnberga
Biogrāfija
2017. gada parlamenta vēlēšanās Kira tika ievēlēta par deputātu no Austrijas tautas partijas.
Tintiņš (tēls)
Tintiņa radītājs Eržē nomira 1983. gadā, tomēr varonis joprojām ir atpazīstams. 2011. gadā Stīvens Spīlbergs uzņēma filmu "Tintiņa piedzīvojumi: Vienradža noslēpums".
Airbus
Airbus SE (agrākie nosaukumi Airbus Group SE, Airbus Group N.V., European Aeronautic Defence and Space Company jeb EADS) ir Nīderlandē reģistrēts aerokosmiskās un militārās rūpniecības uzņēmums. Galvenais birojs atrodas Tulūzā, Francijā. Dibināts 2000. gadā, apvienojoties Aérospatiale-Matra, DaimlerChrysler Aerospace un Construcciones Aeronáuticas.
Organizācija
Dalība kopuzņēmumos:
Volkenšteina
Volkenšteina ir pilsēta Vācijā, Saksijas zemē, Rūdu kalnu apriņķī.
Manilaida
Manilaida (et) ir 1,9 km2 liela sala Rīgas līcī, netālu no cietzemes, Kihnu šaurumā starp Testamā pussalu un Kihnu salu. Kopā ar neapdzīvotajām Zorgu un Anelaidas salām veido Manijas ciemu. Neapdzīvota līdz 1933. gadam, kad šeit pārcēlās iedzīvotāji no Kihnu salas. 2011. gadā salā dzīvoja 47 iedzīvotāji. Vasarā satiksmi ar salu nodrošina prāmis no Munalaju ostas, bet aukstākās ziemās - ziemas ceļš.
AIRCOM International
AIRCOM International Ltd ir Apvienotās Karalistes uzņēmums, kas nodarbojas ar sakaru tīklu plānošanas un optimizēšanas pakalpojumiem. Dibināts 1995. gadā. Tā kapitāldaļu vairākums pieder ASV privāto ieguldījumu uzņēmumam H.I.G. Europe.
Lipnīka pie Bečvas
Lipnīka pie Bečvas (cz) ir pilsēta Čehijā, Olomoucas apgabala Pršerovas apriņķī Morāvijas vārtu rajonā. Pilsētas centrs ir pilsētbūvniecības piemineklis.
AIRCOM International
Vēsture
AIRCOM International dibināts 1995. gadā.
Oto Seviško
Heinrihs Otto Seviško (dzimis Seviškis, de; dzimis (pēc vecā stila — ) (pēc citiem datiem ), miris ) bija Latvijas vieglatlēts.
Pārstāvējis LSB. Piedalījies Parīzē. 100 m distancē sasniedzis ceturtdaļfinālu (rezultāts nav fiksēts), savukārt 200 m distancē nepārvarēja priekšskrējiena kārtu.
Zoja Šleininga
Biogrāfija
Pārstāvējusi Vāciju Pasaules sieviešu šaha olimpiādē:
Mira (Baltkrievija)
Vēsture
Pirmo reizi Mira dokumentos minēta 1395. gadā, kad krustneši atbalstīja Švitrigaiļa naidu pret Vītautu, un iebruka Novogrudskas kņazistē, iznīcinot Miras ciemu. 1434. gadā Lietuvas kņazs Žigimants dāvināja zemi saviem atbalstītājiem, tajā skaitā arī Semjonam Gedigoldovičam, kurš kļuva par Viļņas apgabala komandieri. Kaut arī šajā dokumentā tiek pieminēta tikai viena muiža (Demida), arheoloģiskajos materiālos no 15. gadsimta sākuma, jau ir atrodamas liecības par mūsdienu Miras teritoriju, bet arī zemēm, kas atrodas otrpus Mirankas upes krastiem, tieši tajā vietā, kur atrodas Miras pils.
2015. gada laikapstākļi Latvijā
Oktobris
Sākot no 5. oktobra, gaisa temperatūra nakts stundās stabili pazeminājās zem nulles.
Palestīnas Atbrīvošanas organizācija
Palestīnas Atbrīvošanas organizācija (Munaẓẓamat at-Taḥrīr al-Filasṭīniyyah) ir 1964. gadā dibināta organizācija.
Palestīnas Atbrīvošanas organizācija tika dibināta, lai izveidotu neatkarīgu Palestīnas Valsti. Vairāk nekā 100 valstis, ar kurām tai ir diplomātiskas attiecības, ir to atzinušas par vienīgo likumīgo palestīniešu pārstāvi. Kopš 1974. gada organizācijai ir novērotāja statuss ANO. Līdz 1991. gada Madrides konferencei ASV un Izraēla to uzskatīja par teroristu organizāciju. 1993. gadā Palestīnas Atbrīvošanas organizācija atzina Izraēlas tiesības eksistēt, noraidīja "vardarbību un terorismu", pieņēma divas ANO Drošības padomes rezolūcijas. Savukārt Izraēla oficiāli atzina Palestīnas Atbrīvošanas organizāciju kā palestīniešu pārstāvi.
1972. gada Pasaules čempionāts šahā sievietēm
1971. gada pretendentu mači
Trim starpzonu turnīra uzvarētājām pievienojās Kušnira — pēdējā mača par pasaules čempiones nosaukumu zaudētāja. Šīs četras šahistes sacentās mačos pēc izslēgšanas sistēmas. Kušnira atkal dominēja, izcīnot tiesības uz vēl vienu titulmaču ar pasaules čempioni Nonu Gaprindašvili.
Zaķi (Liepupes pagasts)
Zaķi (arī Zaķukrogs) ir ciems Limbažu novada Liepupes pagastā. Atrodas pagasta centrālajā daļā 8,6 km no pagasta centra Mustkalniem, 29,8 km no Salacgrīvas un 74,4 km no Rīgas.
Parastā niedre
Raksturojums
Auga saknenis ir ložņājošs, kails, stāvs, stingrs, mazliet spīdīgs, resns stiebrs 0,7—1,2 cm diametrā. Lapas lancetiskas, līdz 5 cm platas, zilganzaļas, gari nosmailotas, apakšpuse matēta, maksts gara. Lapas mēlīte apmatota. Skara 20—40 cm liela, blīva, ar sārti brūnu nokrāsu. Šo nokrāsu piešķir gan plēkšņu krāsa, gan sārti violetās putekšnīcas un brūnsarkanās, plūksnainās drīksnas. Vārpiņā 3—7 ziedi, no tiem apakšējais ir vīrišķais zieds, pārējie - divdzimumu ziedi. Vārpiņas plēksnes īsas, nevienādas, bez šķautnes, ar 3 ārējām vai 2 iekšējām dzīslām. Arī zieda plēksnes nevienādas. Ārējā zieda plēksne manāmi garāka nekā iekšējā, tomēr īsāka nekā vārpiņa. Ārējā zieda plēksne ar garu, sarveidīgu smaili, bet bez akota. Nogatavojoties graudiem, skara kļūst iepelēka. Kalluss ļoti gari apmatots, atskaitot vīrišķo ziedu, kā kalluss biežāk ir kails. Auglis — sīks, 0,1—0,15 cm garš grauds. Zied jūlijā.
Benni Andešons
Dzīve un karjera
Starp 1987. un 1998. gadu Benni izdeva 2 solo albumus un 3 albumus kopā ar tautas mūzikas grupu Orsa Spelmän. 2001. gadā viņš dibināja savu orķestri Benny Anderssons Orkester (saīsināti — BAO), ar ko ir izdevis 8 albumus, jaunāko — Mitt hjärta klappar för dig — 2016. gadā.
Arnolds Baumanis
Arnolds Baumanis (dzimis (pēc vecā stila — ), miršanas datums nav zināms) bija Latvijas cīkstonis, startējis grieķu-romiešu cīņā.
Jānis Kļaviņš (šahists)
Šahista karjera
Jānim Kļaviņam bija samērā īsa, tomēr ļoti spilgta šahista karjera. Viņš uzvarēja Latvijas čempionātā šahā 1952. gadā un vēlāk trīs reizes ieguva bronzas medaļu (1956, 1959 un 1960). 1955. gadā viņš izpildīja PSRS sporta meistara normu komandu sacensībās Vorošilovgradā, bet nākamajā, 1956. gadā Maskavā kļuva par PSRS 1. masu turnīra uzvarētāju. Jānis Kļaviņš piedalījās PSRS Tautu spartakiādēs Latvijas komandas sastāvā 1953. gadā (ieguva pirmo vietu pie trešā galdiņa), 1955. gadā, 1958. gadā, 1959. gadā, 1960. gadā (ieguva trešo vietu pie trešā galdiņa), 1962. gadā un 1963. gadā. Tāpat viņš pārstāvēja "Daugavas" komandu PSRS kausa izcīņās 1954. gadā un 1961. gadā. 1962. gadā bija Latvijas Zinātņu akadēmijas šaha komandas līderis un deva lielu ieguldījumu tās uzvarā 3. Latvijas PSR komandu čempionātā. Jānis Kļaviņš bija kombinacionālā stila piekritējs, kura spēks slēpās daudzpusīgā variantu aprēķinā. Tomēr zinātnieka darbs sešdesmito gadu vidū guva virsroku, un Jānis Kļaviņš pamazām aizgāja no šaha dzīves.
Žakēns
Žakēns var būt:
Artems Dovbiks
Karjera
Karjeru sācis Čerkasu "Dnipro". 2015. gadā pievienojās FK Dnipro. 2016. gadā tika izīrēts Moldovas klubam Zaria Bălți. 2018. gada janvārī pārgāja uz Dānijas Superlīgas klubu FC Midtjylland un kļuva par 2017.—2018. gada sezonas Dānijas čempionu. 2019. gadā kļuva par Dānijas kausa ieguvēju. 2019.—2020. gada sezonā tika izīrēts citam Dānijas klubam SønderjyskE, vēlreiz uzvarēja Dānijas kausa izcīņā. 2020. gadā atgriezās Ukrainā, pievienojoties klubam SK Dnipro-1. 2023. gada augustā pārcēlies uz Spānijas La Liga līgas komandu Girona.
Džeiks Gārdiners
Džeiks Gārdiners (en, dzimis ) ir ASV hokejists, spēlē aizsarga pozīcijā. Pašlaik (2019) Gārdiners pārstāv NHL komandu Karolīnas "Hurricanes".
Pokémon Go
Pokémon Go ir 2016. gadā izdota Niantic izstrādāta bezmaksas GPS bāzēta papildinātās realitātes spēle iOS un Android mobilajām ierīcēm. Spēlē iespējams noķert un trenēt virtuālus Pokémon tēlus (pokemonus), kā arī cīnīties ar citiem pokemoniem. Lai arī spēle ir pieejama bez maksas, par naudu iespējams iegādāties spēles papildinājumus. Nākotnē plānots piedāvāt arī valkājamu Bluetooth ierīci Pokémon Go Plus, kas brīdinās lietotājus par tuvumā esošiem pokemoniem.
Darils Janmāts
Darils Janmāts (nl; dzimis ) ir Nīderlandes futbolists, aizsargs, Nīderlandes futbola izlases dalībnieks. Kopš 2020. gada spēlē Eredivisie kluba ADO Den Haag sastāvā.
Polockīši
Polockīši ir ciems Preiļu pagastā, Preiļu novadā. Atrodas 213 km attālumā no Rīgas.
Terenss Stemps
Terenss Henrijs Stemps (en, dzimis ) ir angļu aktieris. Pazīstams ar savām ļaundaru lomām. Stemps saņēmis vairākus apbalvojumus, tai skaitā Zelta globusa balvu, Kannu un Berlīnes kinofestivāla labākā aktiera balvu, kā arī ticis nominēts Amerikas Kinoakadēmijas balvai un divām BAFTA kino balvām.
Attēlojis ļaundari ģenerāli Zodu filmās "Supermens" (1978) un "Supermens 2" (1980). Par lomu filmā The Adventures of Priscilla, Queen of the Desert (1994) Stemps saņēma BAFTA kino balvas un Zelta globusa balvas nominācijas. Piedalījies arī filmās The Limey (1999), "Zvaigžņu kari: Ļaunumu vēstošā ilūzija" (1999), "Apsēstā māja" (The Haunted Mansion, 2003), "Elektra" (2005), "Meklēšanā" (2008), "Ķeriet Smārtu!" (2008), "Vienmēr jā" (2008), "Valkīra" (Valkyrie, 2008), "Lielās acis" (2014), "Mis Peregrīnas nams brīnumbērniem" (2016) un "Vakarnakt Soho" (2021).
Pau Torress
Sasniegumi
Spānija
Dienvidorkneju salas
Daba
Izvietojies aukstajās jūrās uz dienvidiem no Antarktiskās konverģences un pieder pie Skotijas jūras tundras ekoreģiona. Salās ir tundrai raksturīgais augājs: sūnas, ķērpji, aļģes. Bagātīga jūrasputnu, pingvīnu un roņu populācija.
Arhipelāgā ir četras speciāli aizsargātas teritorijas: Mū sala (Nr. 109), Linča sala (Nr. 110), Pauela salas dienvidi (Nr. 111) un Koroneišenas salas ziemeļu daļa (Nr. 114).
Vēsture
Salas 1821. gada 6. decembrī kopīgā kuģojumā atklāja roņu mednieki brits Džordžs Pauels un amerikānis Natenjels Pālmers. Sākotnēji arhipelāgs tika nosaukts par Pauela salām (Powell's Group), bet galvenā sala — par Koroneišenu par godu Lielbritānijas karaļa Džordža IV kronēšanai. 1823. gadā salas apmeklēja skotu roņu mednieks un jūrasbraucējs Džeimss Vedels un pārdēvēja arhipelāgu par godu Orkneju salām Skotijā, kas atrodas tādos pat platuma grādos Ziemeļu puslodē. Vedels aptuveni nokartēja arhipelāgu, kā arī pārdēvēja atsevišķas salas.
Ziemeļu ziloņronis
Izplatība
Ziloņroņiem atkarībā no dzimuma ir atšķirīgas barošanās migrācijas. Kad tēviņi pamet vairošanās pludmales, tie gar krastu dodas uz ziemeļiem, uzturoties piekrastes joslā no Vašingtonas štata līdz Aleutu salu rietumdaļai. Mātītes pēc vairošanās sezonas dodas atklātā okeānā ziemeļu un rietumu virzienā, barojoties plašā Klusā okeāna ziemeļrietumu areālā. Rietumu virzienā mātītes reizēm sasniedz Havaju salas. Ļoti retos gadījumos ziloņroņi novēroti Klusā okeāna rietumdaļā, piemēram, pie Marianas salām, Japānas krastiem un Komandoru salām.
Ienaidnieki
Ziloņroņa galvenie ienaidnieki ir lielā baltā haizivs un zobenvalis. Tie galvenokārt uzbrūk jaunajiem dzīvniekiem, bet reizēm medī arī lielos tēviņus, ja tie ir savainoti vai citu iemeslu novājināti.
Barošanās
Salīdzinoši mātītes ienirst dziļāk nekā tēviņi, līdz 1735 m (vidēji līdz 500 m), un paliek arī ilgāk zem ūdens. Medījot zemūdens tumsā, ziloņroņi medījuma atrašanās vietu galvenokārt nosaka ar jutīgo vibrisu palīdzību un daļēji arī ar redzi.
Vairošanās
Vairošanās sezona ilgst no decembra līdz martam. Mātītes dzimumbriedumu sasniedz 2 gadu vecumā, bet visbiežāk pirmais mazulis dzimst 4 gadu vecumā. Tēviņi dzimumbriedumu sasniedz 6—7 gadu vecumā, bet ļoti reti sapārojas pirms sasnieguši 9—10 gadu vecumu. Ziemeļu ziloņronim raksturīga poliginija. Pirmie uz sauszemes ierodas tēviņi, katram ieņemot noteiktu pludmales teritoriju. Vēlāk, kad ierodas mātītes, dominantie tēviņi savā teritorijā pārņem kontroli pār noteiktu mātīšu grupu, nepieļaujot citu tēviņu tuvošanos. Veiksmīgs tēviņš vienā sezonā sapārojas ar 30—100 mātītēm. Mazāk dominanti tēviņi uzturas kolonijas malās, klejo apkārt un pie mazākās iespējas cenšas sapāroties, tādēļ tie nepārtraukti konfliktē ar dominantajiem tēviņiem. Ja mātītei tuvojas šāds tēviņš, tā skaļi rēc un sauc dominanto tēviņu, kurš nelūgto viesi padzen. Klejojošie tēviņi parasti bēg, bet reizēm iesaistās nežēlīgā, brutālā cīņā ar vēlmi pārņemt dominantā tēviņa harēmu. Spēcīgam tēviņam viņa dzīves laikā ir vairāk kā 500 mazuļu. Kopumā sapārojas tikai daži tēviņi un ir ļoti daudzi tēviņi, kas savā mūžā nesapārojas nevienu reizi. Tēviņu agresīvo cīņu karstumā mazuļi reizēm tiek nobradāti.
Nikolajs Fārnasts
Nikolajs Mihails Fārnasts (dzimis Rīgā, miršanas datums nav zināms) bija Latvijas cīkstonis, startējis grieķu-romiešu cīņā.
Alozas
Alozas jeb paledes, arī lapreņģes (Alosa) ir viena no siļķu dzimtas (Clupeidae) ģintīm, kas apvieno 24 siļķveidīgo zivju sugas. Dažas sugas mājo Atlantijas okeāna abos krastos, Vidusjūrā, Melnajā un Baltijas jūrā, bet liela daļa sugu sastopamas Kaspijas jūrā.
Kopīgās īpašības
Lielākās sugas ģintī ir aloza un Amerikas palede (Alosa sapidissima). Alozas ķermeņa garums var sasniegt 80—83 cm, svars 5 kg, lai gan parasti tā ir apmēram 40 cm gara. Amerikas paledes ķermeņa garums var sasniegt 76 cm, svars 5,4 kg, bet parasti tās garums ir ap 50 cm. Tās ir arī lielākās sugas visā siļķu dzimtā.
Alozas veido lielus barus. Barojas ar bezmugurkaulniekiem un mazākām zivtiņām. Visas alozas nārsto upēs.
Vilhelms Treijs
Vilhelms Vilis Jānis Treijs (dzimis, miršanas datums nav zināms) bija latviešu tēlnieks un sabiedriskais darbinieks. Pārsvarā darbojies memoriālajā tēlniecībā. Veidojis tēlniecības darbus ne tikai Latvijā, bet strādājis arī Igaunijā (Tallinā un Tartu) un Šauļos, Lietuvā.
Dzīvesgājums
Pārsvarā V. Treijs darbojies memoriālajā tēlniecībā, tomēr veidojis arī Latvijas Republikas Tieslietu ministrijas Tiesu pils Senāta zāles skulptūras un veicis tēlnieka darbus Armijas Ekonomiskajā veikalā (1938). Tēlnieks veidojis daudzus kapu pieminekļus, to vidū pieminekli Augustam Dombrovskim.
Striķu skola
Vēsture
1876. gadā dibināja Striķu skolu — divgadīgu pamatskolu Zvārdes pagastā. Stundas pasniedza skolotājs, direktors Ansis Rozentāls. Mācības notika vienā kopīgā telpā divām klasēm. Lielu vērību veltīja ticības mācībai.
Balstoties uz Izglītības un zinātnes ministrijas skolu reorganizācijas plānu, skolu 2017. gada augustā plānots reorganizēt, izveidojot Striķu sākumskolu.
Galanta
Cilvēki
2001. gadā absolūtais vairākums (59,63 %) pilsētas iedzīvotāju bija slovāki, dzīvoja arī ungāri (35,03 %). Pēc reliģiskās pārliecības - katoļi (77,0 %), nereliģiozi (13,3 %), luterticīgie (5,6 %).
Dielektroforēze
Pielietojumi
Ar dielektroforēzi iespējams manipulēt, pārvietot, atdalīt un sašķirot dažādas daļiņas. Dažādu bioloģisku šūnu dielektriskās īpašības paver iespējas dielektroforēzes pielietošanai medicīnā. Ir, piemēram, izstrādāti instrumenti, kas spējīgi ar dielektroforēzes palīdzību atdalīt vēža šūnas no veselām šūnām.
Emanuels Grinbergs
Dzīvesgājums
1960. gadā viņš sāka darbu jaundibinātajā LVU Skaitļošanas centrā (LVU SC) pie slepena kuģubūves projekta, tāpēc šie viņa darbi palika nepublicēti. 1962. gadā notika pirmā Rīgas grafu teorijas semināra nodarbība, E. Grinberga vadībā matemātikas students, vēlākais disidents Iļja Ripss pētīja grafa novietošanu uz tora. 1968. gadā E. Grinbergs pierādīja teorēmu par planāra grafa Hamiltona cikla eksistenci, kas bija saistīta ar tā saucamo četru krāsu problēmu ģeogrāfisko karšu drukāšanā.
Tirgoņu iela (Jūrmala)
Tirgoņu iela ir iela Jūrmalā, Majoru apkaimē. Tirgoņu iela sākas no pludmales un beidzas krustojumā ar Lienes ielu. Kopējais ielas garums ir 700 metri, tā ir klāta ar asfalta segumu. Tirgoņu ielā satiksmes kustība norit vienā joslā. Ielā ir savrupmāju un vasarnīcu apbūve. Uz Tirgoņu ielas atrodas Jūrmalas pilsētas muzejs.
Āfrikas susuri
Kopīgās īpašības
Āfrikas susuri atgādina maza auguma vāveres ar garu, kuplu asti. Lielākajai daļai sugu ir vienmērīgs, divkrāsu matojums, bez īpašām iezīmēm (ieskaitot seju un asti). Mugurpuse pelēka vai pelēkbrūna, pavēdere balta. Purna daļa Āfrikas susuriem ir īsa un salīdzinoši plata.
Sistemātika
Āfrikas susuru apakšdzimta (Graphiurinae)
Riharts Vitshe
Riharts Vitshe (nl, dzimis ) ir bijušais Nīderlandes futbolists, spēlēja pussarga pozīcijā, bijis Nīderlandes futbola izlases dalībnieks.
Džeimss Randi
Džeimss Randi (en; dzimis Rendels Džeimss Hemiltons Cvinge (en),  — ) bija kanādiešu izcelsmes amerikāņu iluzionists un zinātniskais skeptiķis,  kurš īpaši pievērsās paranormāliem un pseidozinātniskiem apgalvojumiem. Randi bija līdzdibinātājs organizācijai Committee for Skeptical Inquiry (CSI) un dibinātājs savā vārdā nosauktam izglītības fondam (James Randi Educational Foundation, JREF). Savu karjeru viņš uzsāka kā iluzionists ar skatuves vārdu The Amazing Randi un vēlāk veltīja lielāko daļu sava laika paranormālu, okultu un pārdabisku apgalvojumu izpētei, nicinoši saucot tos par woo-woo. Randi ar iluzionismu beidza nodarboties 60 gadu vecumā un darbību JREF pārtrauca 87 gadu vecumā.
Pasaules rekordi
Iluzionista karjeras laikā Randi reģistrēja šādus Ginesa Pasaules rekordus:
Normunds Balodis
Normunds Balodis (dzimis ) ir latviešu mūziķis, metālmūzikas bundzinieks, un skaņu režisors.
Balodis ir viens no grupu "Oghre" un "Velns Viņu Zin" dibinātājiem. Abās grupās spēlē bungas.
Gan "Oghre", gan "Velns Viņu Zin" sastāvos Balodis ir saņēmis vairākus Latvijas nozīmes mūzikas apbalvojumus un nominācijas, tai skaitā "Zelta Mikrofona" un Latvijas Metālmūzikas gada balvas pasākumos.
Jelgavas Paula Bendrupa pamatskola
Pauls Bendrups
Dzimis 1887. gada 30. martā Līvbērzes pagasta «Mežsargos». Pamatizglītība iegūta Līvbērzes pagasta skolā. Pēc pagasta skolas iestājies par mācekli pie Jelgavas tirgotāja Viļa Gotharda. Esot bēgļu gaitās Krievijā, apmeklē kurlmēmo skolotāju sagatavošanās kursus. 1920. gadā atgriežas Latvijā un 15. septembrī uzņemas Jelgavas kurlmēmo skolas vadību. Paralēli pienākumiem skolā aktīvi darbojas sabiedriskajās organizācijās. Par piedalīšanos brīvības kustībā bija spiests emigrēt uz Austrāliju. Miris 1967 .gada 20. jūnijā Melnburnā, Austrālijā.
USA-246
Lidojuma gaita
AEHF 3 tika palaists 08:10:00 UTC ar nesējraķeti Atlas V/531 (AV-041) no Kanaveralas zemesraga Gaisa spēku stacijas starta kompleksa SLC-41. 09:01 pavadonis atdalījās no augšējās pakāpes Centaur. Sākotnēji tas bija ievadīts augsti eliptiskā orbītā. Pēc veiksmīgā starta pavadonim tika dots nosaukums USA-246. 101 dienu laikā tam plānots sasniegt ģeostacionāro orbītu. Tiks veikti trīs manevri ar hidrazīna dzinēju un pēc tam izmantots jonu dzinējs.
E-Lats
E-Lats nodarbojas ar lietotas sadzīves un sakaru tehnikas, juvelierizstrādājumu, zelta un sudraba pirkšanu un pārdošanu. Tas izsniedz aizdevumus pret ķīlu (lombards) vai bez nodrošinājuma. Pārdod Latvijas Bankas izdotās kolekcijas monētas. Tam ir 42 filiāles Rīgā un citās Latvijas filiālēs.
SMB
SMB (server message block) ir lietojumslāņa protokols, kuru galvenokārt lieto failu pārsūtīšanai starp windows datoriem. Tā ir plašāk lietotā tīkla failsistēma. SMB arī nodrošina piekļuvi tīkla printeriem. Viena no SMB versijām saucās arī CIFS (common internet file system), no tā ir cēlies nosaukums vienam no linux kodola moduļiem, kas implementē SMB klientu. SMB klients un serveris ir bijis iebūvēts visās windows versijās, kam ir bijusi iebūvēta tīkla funkcionalitāte. Eksistē arī klienti un serveri citām operētājsistēmām, nozīmīgākais no tiem ir (sākotnēji linux paredzētais) Samba, kas satur gan kientu, gan serveri.
Autentifikācija.
Eksistē vairākas autentifikācijas metodes, bet tās visas ir bāzētas uz parolēm.
Ādams Hansens
Ādams Hansens (en; dzimis Sautportā) ir Austrālijas triatlēts un bijušais šosejas riteņbraucējs.
Tīruma iela (Jūrmala)
Tīruma iela ir iela Jūrmalā, Slokas apkaimē. Tīruma iela sākas krustojumā ar Tērbatas ielu un beidzas ar strupceļu. Kopējais ielas garums ir 120 metri, tā ir klāta ar grants segumu. Tīruma ielā satiksmes kustība norit vienā joslā. Ielā ir savrupmāju un vasarnīcu apbūve.
Eiropas valstu un atkarīgo teritoriju uzskaitījums
Šajā sarakstā apkopotas visas Eiropas valstis un atkarīgās teritorijas. Eiropā ir 56 suverēnas valstis (51 atzīta valsts un 5 neatzītas/pašpasludinātas valstis) un 10 nesuverēnas teritorijas. No visām 51 atzītajām valstīm Eiropas Savienības sastāvā ir 27. Saskaņā ar Eiropas ģeogrāfijas definīciju, par Eiropas teritorijas austruma robežu no Āzijas tiek uzskatīti Urālu kalni, Urālas upe, Kaspijas jūra un Kaukāza kalni, bet par dienvidu robežu tiek uzskatīta Melnā jūra, Bosfors un Dardaneļi.
HansaMatrix
AS HansaMatrix ir Latvijas elektronikas uzņēmums. Tas ir dibināts 1999. gadā. Uzņēmuma galvenais birojs atrodas Mārupē.
AS HansaMatrix akcijas tiek kotētas biržas Nasdaq Riga Oficiālajā sarakstā (kods HMX1R). Lielākie akcionāri (2022. gada nogalē): SIA Macro Rīga (30,37 %, dibinātājam Ilmāram Osmanim piederošs uzņēmums), komandītsabiedrība "AIF ZGI-4" (10,061 %), Swedbank ieguldījumu sabiedrības (10,51 %), komandītsabiedrība BaltCap Latvia Venture Capital Fund (9,95 %), komandītsabiedrība FlyCap Investment Fund I AIF (8,98 %), ieguldījumu pārvaldes akciju sabiedrība CBL Asset Management (6,56 %).
Vēsture
2002. gada 27. decembrī Nīderlandes investīciju fonds Baltic SME Fund C.V. ieguva 25 % Hanzas Elektronika kapitāldaļu. 2003. gadā uzņēmums ievācās pilnīgi jaunās Ogres ražotnes telpās. 2004. gada 31. maijā Baltic SME Fund C.V. piederošā daļa tika palielināta līdz 37,5 %; pārējie Hanzas Elektronika īpašnieki tajā laikā bija: Zviedrijas uzņēmums Proditron Sweden AB (12,5 %), Zviedrijas uzņēmums Hornell Teknikinvest AB (25 %) un Ilmārs Osmanis (25 %). 2008. gada 28. jūlijā Ilmārs Osmanis savas kapitāldaļas nodeva sev piederošajam uzņēmumam. 2007. gadā darbu uzsāka ražotne Ventspilī, Ventspils Augsto tehnoloģiju parkā; tā specializējās ieliktņu izgatavošanas procesos.
2022. gada 16. novembrī tika paziņots, ka privātā un riska kapitāla investīciju fonda BaltCap grupas sabiedrība SIA Emsco plāno izteikt brīvprātīgo akciju atpirkšanas piedāvājumu HansaMatrix akcionāriem. 28. novembrī Konkurences padome atļāva šo pārņemšanas darījumu.
Meitas un asociētie uzņēmumi
HansaMatrix meitas un asociētie uzņēmumi:
Aleksandrijas Klements
Biogrāfija
Noraidot pagānismu jau jaunībā, dēļ uzskatiem par tā morālo samaitātību, Klements devās reliģiskos ceļojumos pa Grieķiju, Mazāziju, Palestīnu un Ēģipti. Grieķijā viņš sastapa joniešu teologu, kas ticis identificēts kā Atēnu Atenagors, bet austrumos viņu mācīja asīrietis, kas tiek identificēts kā Tatiāns, un jūds, kas, iespējams, bija Cēzarejas Teofīls.
Vācbaltiešu izceļošana no Baltijas valstīm
Vācbaltiešu izceļošana no Baltijas valstīm (de, et) bija no 1914. līdz 1920. gadam un no 1939. līdz 1941. gadam notikusī vācbaltiešu izceļošana no Latvijas un Igaunijas. 1939.—1941. gadā Latviju atstāja aptuveni 50 000 vācbaltiešu cilmes Latvijas iedzīvotāju.
Kelē rumpucis
Augšanas apstākļi
Saprotrofs, iespējams, ka veido mikorizu. Aug pa vienam gaišos dažādu koku mežos un apstādījumos, smilšainās augsnēs, reti uz pūstošas koksnes, pavasarī un vasarā. Ļoti rets Latvijā, biežāks Rietumeiropā, biežs Ziemeļamerikā, atrasts arī Indijā un Ziemeļāfrikā.
Kerbers
Kerbers var būt:
Aškelona
Klasiskais laikmets
Filistieši tā arī neatgriezās no trimdas, bet pēc 75 gadiem Aškelonu atjaunoja feniķieši, kurus tur nometināja persiešu cars Kambīss II. Līdz Maķedonijas Aleksandra iekarojumiem Aškelonas iedzīvotājus ietekmēja tolaik dominējošā persiešu kultūra un pilsēta bija pakļauta Persijas Ahemenīdiem. Tieši šajā arheoloģiskajā slānī izrakumos atrasti suņu apbedījumi un pati lielākā antīkās pasaules suņu kapsēta ar ap 1300 skeletiem. Tiek pieļauts, ka suņiem tolaik varēja būt svēta loma, tomēr tā ir tikai hipotēze. Pēc Aleksandra iekarošanas 4. gadsimtā pirms mūsu ēras Aškelona kļuva svarīga brīvpilsēta un grieķizēta jūras osta.
Saimniecība
Ostā tiek veikts vieglais kuģu remonts.
Veselība
Pilsētā kopš 1961. gada atrodas liela slimnīca "Barzilai", kuras izvietojums netālu no Gazas sektora rada lielus raķešu trāpījuma riskus. Slimnīcā bieži tiek ārstēti ievainoti zaldāti, terora upuri un slimnieki no Palestīnas autonomijas un Gazas sektora. Slimnīcā tika plānots izveidot pazemes telpas, kas būtu nodrošinātas pret apšaudēm, bet tas izsauca ultrareliģisko iedzīvotāju grupas protestus, jo šāda izbūve varētu sabojāt senus Bizantijas laikmeta kristiešu apbedījumus, kuri tika atrasti procesā zem slimnīcas. Protestētāji domā, ka tie varētu būt ebreju apbedījumi, kurus jūdaisma stingrā versija neļauj aiztikt nekāda mērķa labad. Tā dēļ, izbūve vairākus gadus aizkavējās.
Sports
Aškelonas sporta arēna tika atvērta 1999. gadā. Pilsētā ir tenisa centrs ar 17 laukumiem.
Kamardes pilskalns
Tas ir apmēram 15 metrus augsts paugurs, plakuma izmērs apmēram 50 x 25 metri. Lielu daļu no pilskalna noskalojusi upe. Pilskalna datējums — dzelzs laikmets. Tiek uzskatīts, ka Kamardes pilskalns ir senās Plānes zemes centrs. Kamardes pilskalns (monte Komodra) minēts 1473. gada robežu aprakstā. Kamardes pilskalnu 1876. un 1882. gadā aprakstījis Jūliuss Dērings. To aprakstījis arī Ernests Brastiņš. 1978. un 1979. gadā šeit notika arheoloģiskā izpēte Jolantas Daigas vadībā.
Marathon Man
Filma stāsta par vēstures studentu "Beibu" Leviju (Hofmans), kuru iesaista nacistu kara noziedznieka Kristiana Šella (Olivjē) plānā atgūt nozagtus dimantus no seifa Ņujorkā.
Lapu iela (Rīga)
Ielu savienojumi
Lapu iela ir savienota ar šādām ielām:
Alīreza Fīrūzdža
Biogrāfija
Par panākumiem turnīros FIDE 2016. gadā viņam piešķīrusi starptautiskā meistara (IM), bet 2018. gadā — starptautiskā lielmeistara (GM) nosaukumu. Kļuvis par lielmeistaru četrpadsmit gadu vecumā, kas bijis viens no labākajiem sasniegumiem šaha vēsturē.
2019. gada decembrī atteicies pārstāvēt šaha turnīros Irānu, jo valsts ideoloģija aizliegusi viņam spēlēt ar Izraēlas šahistiem. Līdz 2021. gada jūlijam turnīros spēlējis zem FIDE karoga, bet 2021. gada jūlijā kļuvis par Francijas pilsoni.
WataMote
Anime saņēma pozitīvu vērtējumu, jo īpaši attiecībā uz galveno varoni un viņas balss aktrisi Izumi Kitu, savukārt pretrunīgi tika vērtēts gan animes, gan mangas sociālās trauksmes attēlojums. Šajā animē ir atsauces uz tādām animēm un mangām, kā Death Note un Another. Tā parodē arī otaku kultūru kopumā.
Kaviārs
Uzglabāšana un uzturvērtība
Viena kaviāra ēdamkarote dod cilvēkam nepieciešamo B12 vitamīna dienas devu, taču kaviāra sastāvā ir daudz holesterīna un sāls. 1 ēdamkarote (16 grami) kaviāra satur:
Uliss
Latviešu valodā tulkojis Dzintars Sodums.
Poķi
Poķi var būt:
Šī Teodors
Šī Teodors (en, dzimis ) ir Kanādas hokejists, spēlē aizsarga pozīcijā. Pašlaik (2023) Teodors pārstāv NHL komandu Vegasas "Golden Knights". Iepriekš spēlējis arī AHL komandās Norfolkas "Admirals", Čikāgas "Wolves" un NHL komandā Anahaimas "Ducks".
Pozdņakova
Ciema apkārtnē atrodas ūdenstilpes Pozdņakovas ezers, Kustaru ezers.
Josips Brekalo
Horvātijas futbola izlases sastāvā Brekalo debitēja pret Spāniju.
Melnbaltais rumpucis
Melnbaltais rumpucis (Helvella leucomelaena, arī Dissingia leucomelaena, Acetabula leucomelaena un Paxina leucomelaena) ir Latvijā ļoti reti sastopama rumpuču ģints sēne. Pirmoreiz Latvijā uzieta 2020. gadā.
Jans Kučborskis
Dzīvesgājums
Bīskaps Kučborskis vadīja Karaļa Prūsijas ģenerālās asamblejas, atbalstīja karu pret Krievijas caristi, prasīja reformēt parlamentāro sistēmu un tiesu varu un regulāri apmaksāt armiju.
Elijs Makoists
Spēlētāja karjera
Rangers
Jānis Nords
Biogrāfija
J. Nords studējis finanses, vēlāk mediju zinības Konkordijas universitātē Tallinā. Ieguvis kinorežijas maģistra grādu Lielbritānijā, Nacionālajā Filmu un televīzijas skolā (2010). Filmā Vogelfrei (2007) viņš bija režisora asistents divām no četrām epizodēm.
Viņa debijas pilnmetrāžas spēlfilma "Amatieris" (2007), kas vēstīja par jauna vīrieša, narkotiku dīlera, riskanto dzīvi, ieguva balvu "Lielais Kristaps" par labāko debiju, kā arī laikraksta "Diena" gada balvu kultūrā. Galvenās lomas filmā atveido Edgars Samītis, Ksenija Sundejeva un Regīna Razuma.
Nords sarakstījis scenāriju arī Gata Šmita filmai "Seržanta Lapiņa atgriešanās" (2010).
The Walking Dead (spēle)
Spēles process
Spēlē sastopas piedzīvojumu spēles un darbības spēles sižets ar lomu spēles elementiem. Kā citās Telltale spēlēs, arī šajā spēlētājam ir jāizmanto pieejamie priekšmeti un apkārtne, bet atšķirībā no iepriekšējām, šis spēlē, galvenajam varonim ir dots laiks, lai paveiktu nepieciešamās darbības. Neiekļaujoties dotajā laikā spēlētāja tēls var nomirt un epizodes fragmentu nāksies iziet pa jaunam.
Buhāras Tautas Padomju Republika
Piektais Visbuhāras padomju kurultajs (sanāksme) 1924. gada 19. septembrī nolēma pārveidot BTPR par Buhāras Padomju Sociālistisko Republiku, kura Vidusāzijas padomju republiku jauno etnisko robežu demarkācijas rezultātā savukārt tika likvidēta 1924. gada 27. oktobrī un sadalīta galvenokārt jaunradītajā Uzbekijas PSR un tajā ietilpstošajā Tadžikijas APSR. Neliela daļa tika pievienota Turkmēnijas PSR.
Cīņa pret basmačiem
1921. gada oktobrī Buhārā ieradās bijušais Osmaņu impērijas kara ministrs Envers pašā, kurš, lai gan neatradās tiešā padomju dienestā un sapņoja par vienotas visu tjurku valsts izveidi, saņēma instrukcijas un pilnvaras no KPFSR Tautas komisāru padomes Maskavā par vēlamajām reformām Buhārā. Īsā laikā Envers pašā vīlās sadarbībā ar padomju režīmu. Tā vietā, lai pārliecinātu, kā viņam uzdeva, basmačus pāriet Sarkanās armijas pusē, viņš apvienoja izkaisītos basmaču pulkus visā valstī vienā armijā un efektīvi pretojās padomju varai.
1921. gadā basmaču pusē mēģināja pāriet vairāki Buhāras TPR augstākie līderi — Centrālās izpildkomitejas priekšsēdētājs Usmans Hadža Pulathodžajevs, kara ministrs Arifovs, pirmās Buhāras armijas komandieris Kulmuhamedovs, visi armijas skolas kursanti un citi. Tika arestēti garnizona komandieris un Krievijas konsuls. Pēc puča neveiksmes viņi atkāpās kalnos. Tomēr basmačus viņi par savu uzticamību nepārliecināja un cerētā sadarbība neizdevās. Pulathodžajevs 1922. gadā atkāpās uz Afganistānu, kur turpināja sevi uzskatīt par likumīgo BTPR līderi.
Musketieris
Priekšrocības
Sākoties 16. gadsimtam un attīstoties šaujamieroču tehnoloģijām, musketieri pamazām ieguva zināmu pārsvaru kaujas laukā pār citām tā laika kājnieku vienībām, it īpaši strēlniekiem, kas vēl joprojām bija apbruņoti ar loku un bultām.
Albategnijs (krāteris)
Albategnijs atrodas uz dienvidiem no Hiparha (Ø 144 km), uz austrumiem no Ptolemaja (Ø 154 km) un Alfonsa (Ø 111 km). Uz ZA no Albategnija ir mazāki krāteri Halejs (Ø 35 km) un Hainds (Ø 29 km), uz austrumiem Ričijs (Ø 25 km), uz DA Bērnhems (Ø 25 km), uz dienvidiem Parots (Ø 71 km).
Pavadoņkrāteri
Uz Mēness kartēm šie krāteri tiek apzīmēti ar burtu uz krātera malas, kas ir tuvāk Albategnija krāterim.
Turava
Cilvēki
Turava ir garīdznieka Turavas Kirila (Кірыла Тураўскі, 1130—1182) un Kijivas lielkņaza Mstislava Vladimiroviča (Мьстиславъ Володимеричь, 1076—1132) dzimtā pilsēta.
Inna Korena
Inna Korena (en; dzimusi kā Inna Izrailova (en) Baku) ir ASV starptautiskā meistare šahā (1986).
2017.—2018. gada Anglijas futbola Premjerlīgas sezona
Par Premjerlīgas čempioniem trešo reizi kļuva Manchester City futbolisti. Kopumā klubam tas bija piektais Anglijas čempionu tituls. Par sezonas rezultatīvāko spēlētāju kļuva Liverpool FC uzbrucējs Mohameds Salāhs, kurš guva 32 vārtus.
Jānis Eglons
Biogrāfija
Bet galvenais Eglona nopelns ir mugurkaulnieku restaurācijas un izgatavotās rekonstrukciju skulptūras. Maskavas Paleontoloģijas muzeja mugurkaulnieku skeletu lielāko daļu ir preparējis un montējis tieši viņš. Kaut gan Eglonam bija teicamas anatomijas zināšanas un intuīcija, viņš strādāja, pastāvīgi konsultējoties ar dažādiem speciālistiem, attiecīgo izrokamo dzīvnieku grupu pazinējiem. Šāda sadarbība nodrošināja augstu atbilstības pakāpi restaurācijā. Reizēm Eglona veidotās kopijas pat speciālisti ar grūtībām spēja atšķirt no oriģināliem. Nerestaurētajiem eksponātiem viņš prata piešķirt ārēju pilnvērtību, un reizē palīdzēt zinātniekiem pareizāk un uzskatāmāk orientēties izmirušo dzīvnieku veidola atjaunošanā. Tāpēc Eglona darbiem ir ne tikai muzejiska, bet arī zinātniska nozīme, kas mugurkaulnieku paleontoloģijas nozarē ir zinātnisko pētījumu neatņemama sastāvdaļa. Eglona darināti dažādu eksponātu atlējumi zinātniskās informācijas apmaiņas kārtībā ir nosūtīti uz daudzu pasaules valstu paleontoloģijas muzejiem.
HTML5 video
Vairāki avoti
Video formātu atbalsts atšķiras starp pārlūkprogrammām, tāpēc tīmekļa lapa var nodrošināt video dažādos formātos. Citām iespējām var tikt izmantota pārlūkprogrammas noteikšana no JavaScript, kas var būt kļūdaina, jo izstrādātāja zināšanas var būt nepilnīgas vai novecojušas. Izmantotais pārlūks vislabāk spēj noteikt, kuru video izmantot. "video" elements atbalsta alternatīvas, norādot vairākus avotus. Norādot jebkuru skaitu <source> elementus, kā parādīts zemāk, pārlūks automātiski izvēlēsies failu, ko lejupielādēt. Alternatīvi, var izmantot JavaScript funkciju "canPlayType", lai iegūtu to pašu rezultātu. Atribūts "type" norāda  MIME tipu un kā papildu iespēju arī kodeku sarakstu, palīdzot pārlūkprogrammai noteikt, vai tā spēj atskaņot failu. Pat tikai ar vienu variantu šādi padomi pārlūkam var būt nepieciešami tā multivides ietvaram, izmantojot trešās puses kodekus.
Padomju impērija
Brežņeva varas laikā PSRS noslēdza ieroču piegādes līgumus par daudziem miljardiem dolāru, galvenokārt ar Ziemeļāfrikas un Tuvo Austrumu valstīm. Noslēgtie kontrakti dažādu, galvenokārt politisku iemeslu dēļ, dažkārt tika lauzti. PSRS ieroču iegādei piedāvāja izdevīgus ilgtermiņa līgumus ar zemiem procentiem, līgumi bieži tika pagarināti. Dažos gadījumos tika pieprasīta samaksa skaidrā naudā. Daudzas valstis, kuru nelielās armijas ne ar vienu netaisījās karot, ieročus iegādājās prestiža dēļ un lai nodrošinātos ar PSRS politisko atbalstu. PSRS nebija svarīga klientvalstu režīma ideoloģiskā tīrība, tā bieži uzturēja labas attiecības ar valstīm, kurās vietējās komunistu partijas tika apspiestas. Tā kā ar PSRS sabiedrotie režīmi gandrīz vienmēr bija nedemokrātiskas diktatūras, pastāvēja risks, ka klientvalstī var notikt jauns apvērsums. Galvenā tirdzniecība notika ar ieročiem, kurus PSRS bija gatava pārdot neierobežotos daudzumos. Iepērkot aizvien sarežģītākus un modernākus ieročus, klientvalstis bija spiestas akceptēt arī padomju instruktorus, kas uzņēmās apmācīt vietējās armijas to lietošanā. Klientvalstis ātri saprata, ka PSRS nav spējīga veicināt tirdzniecību un ekonomisko attīstību, ko piedāvāja Rietumvalstis.
Kārlis Tols
Izglītību ieguvis Rīgas Franču licejā un Latvijas Kultūras akadēmijā, kur 2015. gadā ieguvis bakalaura grādu mākslās aktiera specialitātē. 2020. gadā pabeidzis Rēzeknes Tehnoloģiju akadēmijas Mūžizglītības centru, Pedagoģiskā procesa organizācija un vadību.
Parhams Magsudlu
Biogrāfija
Trīs reizes uzvarējis Irānas šaha čempionātos (2017, 2018, 2021). 2018. gadā uzvarējis Pasaules junioru šaha čempionātā. Irānas šaha izlases sastāvā piedalījies divās Pasaules šaha olimpiādēs (2016, 2018), uzvarējis Pasaules junioru komandu šaha čempionātos (2015, 2016), bet 2014. gadā šajā turnīrā izcīnījis bronzas medaļu komandu vērtējumā. Divas reizes piedalījies FIDE Pasaules kausa izcīņā pēc izslēgšanas sistēmas (2015, 2019).